ທະຫານ 9 ຄົນ ເສຍຊີວິດ ໃນການໂຈມຕີ ຢູ່ເຢເມນ
ການໂຈມຕີສະຫຼະຊີບ ຂອງພວກຫົວຮຸນແຮງ ໃນພາກໃຕ້ເຢເມນ ເຮັດພວກທະຫານລັດຖະບານ 9 ຄົນ ເສຍຊີວິດ
ເຈົ້າໜ້າທີ່ເຢເມນກ່າວວ່າ ກຸ່ມທີ່ສົງໄສວ່າເປັນພວກຫົວຮຸນແຮງໄດ້ ສັງຫານທະຫານ ຢ່າງນ້ອຍ 9 ຄົນ ໃນການໂຈມຕີສະຫຼະຊີບ ຕໍ່ຄ້າຍ ທະຫານແຫ່ງນຶ່ງ ໃນພາກໃຕ້ຂອງປະເທດເຢເມນ ໃນວັນສຸກມື້ນີ້ ເຈົ້າໜ້າທີ່ ລາຍງານວ່າ ພວກຫົວຮຸນແຮງໄດ້ຂັບລົດ ທີ່ບັນທຸກລະ ເບີດເຂົ້າໄປເຖິງປະຕູຂອງຄ້າຍ ຊຶ່ງຕັ້ງຢູ່ ໃກ້ໆກັບເມືອງ Shakra ແລ້ວກໍບີບຄະນວນລະ ເບີດໃຫ້ແຕກຂຶ້ນ ການໂຈມຕີ ທີ່ແຂວງ Abyan ໃນວັນສຸກມື້ນີ້ ມີຂຶ້ນນຶ່ງມື້ຫຼັງຈາກ ເຈົ້າໜ້າທີ່ຮັກສາຄວາມສະຫງົບຂອງເຢເມນກ່າວວ່າ ການໂຈມ ຕີທີ່ສົງໄສວ່າ ມາຈາກເຮືອບິນ ບໍ່ມີຄົນຂັບ ຂອງສະຫະລັດໄດ້ສັງ ຫານພວກຫົວຮຸນແຮງທີ່ເປັນເຄືອຂ່າຍຂອງກຸ່ມກໍ່ການຮ້າຍອາລ ກາອີດາຢ່າງນ້ອຍ 7 ຄົນ ຢູ່ໃນພາກໃຕ້ຂອງປະເທດເຢເມນ ເຂດດັ່ງກ່າວເປັນທີ່ໝັ້ນຂອງກຸ່ມກໍ່ການຮ້າຍອາລກາອີດາ ຈົນເທົ່າກອງທັບເຢເມນໄດ້ບຸກ ເຂົ້າໂຈມຕີໃນຕົ້ນປີນີ້ ເພື່ອຍາດເອົາເຂດພາກໃຕ້ຂອງປະເທດທີ່ຖືກພວກຫົວຮຸນແຮງຢຶດ ໄປນັ້ນຄືນມາ ກຸ່ມກໍ່ການຮ້າຍອາລກາອີດາໄດ້ເຂົ້າຄວບຄຸມຫຼາຍໆເຂດໃນພາກໃຕ້ເຢເມນປີກາຍນີ້ໃນລະ ຫວ່າງການລຸກຮືຂຶ້ນຂັບໄລ່ປະທານາທິບໍດີ Ali Abdullah Saleh ກຸ່ມທີ່ສົງໄສວ່າ ເປັນພວກຫົວຮຸນແຮງໄດ້ທຳການໂຈມຕີສະຫຼະຊີບແລະການໂຈມຕີອື່ນໆ ທີ່ແນເປົ້າໝາຍໃສ່ພວກເຈົ້າໜ້າທີ່ລັດຖະບານ